蔡依林天后下凡食蟲充飢 點醬放入口埋門急煞停
2024年04月26日 16:01
東網電視
更多新聞短片
天后蔡依林近年喺內地巡演完,每一站都會拍影片分享當地美食或風土人情,佢最近就去到溫州場,仲喺大雨中敬業演出,被讚係「人間美人魚」,之後佢就繼續搜羅當地美食,其中一道特色料理,就令佢難以置信地驚呼咗好幾次:「Wow,蟲!蟲!甚麼?!」
原來工作人員為佢準備咗呢道蟲蟲料理「泥蒜凍」,初時佢以為係皮蛋,工作人員解釋係由沙蟲製作嘅料理,並推薦話食起嚟好鮮美,膽大嘅蔡依林二話不說夾起「泥蒜凍」點埋醬,不過佢放入口前都係忍唔住稍微停頓,做足心理建設先開口食,佢仲好評此道料理:「QQ的,還不錯,有嚼勁。我喜歡QQ的。」果然藝高人膽大。